title: 2013/709/EU: Provedbena odluka Komisije оd 2. prosinca 2013. o ovlašćivanju laboratorija u Sjedinjenim Američkim Državama za provođenje seroloških testova u svrhu praćenja učinkovitosti cjepiva protiv bjesnoće (priopćeno pod brojem dokumenta C(2013) 8365)  Tekst značajan za EGP

text:
               4.12.2013

               HR

               Službeni list Europske unije

               L 323/34

         PROVEDBENA ODLUKA KOMISIJE
   оd 2. prosinca 2013.
   o ovlašćivanju laboratorija u Sjedinjenim Američkim Državama za provođenje seroloških testova u svrhu praćenja učinkovitosti cjepiva protiv bjesnoće
   (priopćeno pod brojem dokumenta C(2013) 8365)
   (Tekst značajan za EGP)
   (2013/709/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća 2000/258/EZ od 20. ožujka 2000. o određivanju posebnog instituta odgovornog za utvrđivanje kriterija za standardizaciju seroloških testova u svrhu praćenja učinkovitosti cjepiva protiv bjesnoće (1), a posebno njezin članak 3. stavak 2.,
   budući da:

               (1)

               Odlukom 2000/258/EZ određuje se Agence française de sécurité sanitaire des aliments (AFSSA), u Nancyju, Francuska (integrirana od 1. srpnja 2010. u Agence nationale de sécurité sanitaire de l’alimentation, de l’environnement et du travail, ANSES), kao poseban institut za utvrđivanje kriterija potrebnih za standardizaciju seroloških testova radi praćenja učinkovitosti cjepiva protiv bjesnoće.

               (2)

               Tom se odlukom predviđa da ANSES dokumentira ocjenjivanje laboratorija u trećim zemljama koji su podnijeli zahtjev za provedbu seroloških testova radi praćenja učinkovitosti cjepiva protiv bjesnoće.

               (3)

               Kao rezultat nesudjelovanja na godišnjemu međulaboratorijskom usporednom testiranju koje je 2012. organizirao ANSES, dijagnostičkom laboratoriju za analizu hrane VETCOM, Fort Sam Houston, u skladu s Odlukom Komisije 2010/436/EU (2) ukinuto je odobrenje dodijeljeno 20. studenoga 2002. u skladu s Odlukom 2000/258/EZ.

               (4)

               Nadležno tijelo Sjedinjenih Američkih Država podnijelo je zahtjev za izdavanje novog odobrenja dijagnostičkom laboratoriju za analizu hrane VETCOM, Fort Sam Houston, koji je potkrijepljen povoljnim izvješćem o ocjeni koje je 16. rujna 2013. za taj laboratorij izradio ANSES.

               (5)

               Nadležno tijelo Sjedinjenih Američkih Država službeno je obavijestilo Komisiju o promjeni naziva laboratorija.

               (6)

               Tom bi se laboratoriju stoga trebalo izdati odobrenje za provođenje seroloških testova u svrhu praćenja učinkovitosti cjepiva protiv bjesnoće pasa, mačaka i pitomih vretica.

               (7)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   U skladu s člankom 3. stavkom 2. Odluke 2000/258/EZ, sljedeći laboratorij ovlašćuje se za provođenje seroloških testova u svrhu praćenja učinkovitosti cjepiva protiv bjesnoće pasa, mačaka i pitomih vretica:

               DoD Food Analysis & Diagnostic Laboratory

               2899 Schofield Road

               JBSA Fort Sam Houston, TX 78234

               Sjedinjene Američke Države

         Članak 2.
   Ova se Odluka primjenjuje od 1. siječnja 2014.
   Članak 3.
   Ova je Odluka upućena državama članicama.

      Sastavljeno u Bruxellesu 2. prosinca 2013.

            Za Komisiju

         Tonio BORG

            Član Komisije

      (1)  SL L 79, 30.3.2000., str. 40.

      (2)  Odluka Komisije 2010/436/EU od 9. kolovoza 2010. o provedbi Odluke Vijeća 2000/258/EZ u pogledu međulaboratorijskog usporednog testiranja za održavanje odobrenja laboratorija za provođenje seroloških testova za praćenje učinkovitosti cjepiva protiv bjesnoće (SL L 209, 10.8.2010., str. 19.).


title: Provedbena odluka Komisije (EU) 2016/1659 оd 13. rujna 2016. o izmjeni Odluke 2008/911/EZ o izradi Popisa biljnih tvari, pripravaka i njihovih kombinacija za uporabu u tradicionalnim biljnim lijekovima (priopćeno pod brojem dokumenta C(2016) 5748) (Tekst značajan za EGP)

text:
               15.9.2016

               HR

               Službeni list Europske unije

               L 247/22

         PROVEDBENA ODLUKA KOMISIJE (EU) 2016/1659
   оd 13. rujna 2016.
   o izmjeni Odluke 2008/911/EZ o izradi Popisa biljnih tvari, pripravaka i njihovih kombinacija za uporabu u tradicionalnim biljnim lijekovima

         (priopćeno pod brojem dokumenta C(2016) 5748)

   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2001/83/EZ Europskog parlamenta i Vijeća od 6. studenoga 2001. o zakoniku Zajednice o lijekovima za humanu primjenu (1), a posebno njezin članak 16.f,
   uzimajući u obzir mišljenje Europske agencije za lijekove koje je 24. studenoga 2014. sastavio Odbor za biljne lijekove,
   budući da:

               (1)

                  Melaleuca alternifolia (Maiden i Betch) Cheel, M. linariifolia Smith, M. dissitiflora F. Mueller i/ili ostale vrste biljke Melaleuca, aetheroleum mogu se smatrati biljnim tvarima, biljnim pripravcima ili njihovim kombinacijama u smislu Direktive 2001/83/EZ i udovoljavaju zahtjevima utvrđenima u toj Direktivi.

               (2)

               Stoga je primjereno uključiti Melaleuca alternifolia (Maiden i Betch) Cheel, M. linariifolia Smith, M. dissitiflora F. Mueller i ostale vrste biljke Melaleuca, aetheroleum u popis biljnih tvari, pripravaka i njihovih kombinacija za uporabu u tradicionalnim biljnim lijekovima utvrđen Odlukom Komisije 2008/911/EZ (2).

               (3)

               Odluku 2008/911/EZ trebalo bi stoga na odgovarajući način izmijeniti.

               (4)

               Mjere predviđene ovom Odlukom u skladu su s mišljenjem Stalnog odbora za lijekove za humanu uporabu,

         DONIJELA JE OVU ODLUKU:
   Članak 1.
   Prilozi I. i II. Odluci 2008/911/EZ mijenjaju se u skladu s Prilogom ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 13. rujna 2016.

            Za Komisiju

         Vytenis ANDRIUKAITIS

            Član Komisije

      (1)  SL L 311, 28.11.2001., str. 67.

      (2)  Odluka Komisije 2008/911/EZ od 21. studenoga 2008. o izradi Popisa biljnih tvari, pripravaka i njihovih kombinacija za uporabu u tradicionalnim biljnim lijekovima (SL L 328, 6.12.2008., str. 42.).

      PRILOG
      Odluka 2008/911/EZ mijenja se kako slijedi:

                  1.

                  U Prilogu I. nakon unosa Hamamelis virginiana L. umeće se sljedeća tvar:
                  „Melaleuca alternifolia (Maiden i Betch) Cheel, M. linariifolia Smith, M. dissitiflora F. Mueller i/ili ostale vrste biljke Melaleuca, aetheroleum”.

                  2.

                  U Prilogu II. nakon unosa Hamamelis virginiana L. umeće se sljedeće:

                     „UNOS U POPIS UNIJE ZA MELALEUCA ALTERNIFOLIA (MAIDEN I BETCH) CHEEL, M. LINARIIFOLIA SMITH, M. DISSITIFLORA F. MUELLER I/ILI OSTALE VRSTE BILJKE MELALEUCA, AETHEROLEUM

                     Znanstveni naziv biljke

                     Melaleuca alternifolia (Maiden i Betch) Cheel, M. linariifolia Smith, M. dissitiflora F. Mueller i ostale vrste biljke Melaleuca

                     Biljna porodica

                  Myrtaceae

                     Uobičajeni naziv biljnog pripravka na svim službenim jezicima EU-a

                              BG (bălgarski): Чаено дърво, масло
                              CS (čeština): silice kajeputu střídavolistého
                              DA (dansk): Tetræolie
                              DE (Deutsch): Teebaumöl
                              EL (elliniká): Μελαλεύκης αιθέριο έλαιο
                              EN (English): Tea tree oil
                              ES (español): Melaleuca alternifolia, aceite esencial de
                              ET (eesti keel): teepuuõli
                              FI (suomi): teepuuöljy
                              FR (français): Mélaleuca (arbre à thé) (huile essentielle de)
                              HR (hrvatski): eterično ulje australijskog čajevca
                              HU (magyar): Teafa-olaj

                              IT (italiano): Melaleuca essenza
                              LT (lietuvių kalba): Arbatmedžių eterinis aliejus
                              LV (latviešu valoda): Tējaskoka ēteriskā eļļa
                              MT (Malti): Żejt tal-Melaleucae
                              NL (Nederlands): Theeboomolie
                              PL (polski): Olejek eteryczny drzewa herbacianego
                              PT (português): Óleo esencial de melaleuca
                              RO (română): Melaleuca (arbore de ceai) (ulei esențial)
                              SK (slovenčina): Silica melaleuky
                              SL (slovenščina): eterično olje melalevke
                              SV (svenska): Teträdsolja
                              NO (norsk): Tetreolje

                     Biljni pripravak

                  Eterično ulje

                     Referenca iz monografije Europske farmakopeje

                  01/2008:1837

                     Indikacije

                     Indikacija (a)

                  Tradicionalni biljni lijek za liječenje malih površinskih rana i uboda insekata.

                     Indikacija (b)

                  Tradicionalni biljni lijek za liječenje malih gnojnih čireva (furunkula i blagih akni).

                     Indikacija (c)

                  Tradicionalni biljni lijek za ublažavanje svrbeži i iritacija u blažim slučajevima atletskog stopala.

                     Indikacija (d)

                  Tradicionalni biljni lijek za simptomatsko liječenje blažih upala sluznice usne šupljine.
                  Ovaj je proizvod tradicionalni biljni lijek za primjenu u navedenoj indikaciji koja se isključivo temelji na iskustvu iz dugotrajne uporabe.

                     Vrsta tradicije

                  Europska

                     Preporučena jačina

                  Vidjeti ‚Preporučeno doziranje’.

                     Preporučeno doziranje

                     Indikacija (a)

                     Adolescenti, odrasli i stariji

                  Pojedinačna doza
                  0,03–0,07 ml nerazrijeđenog eteričnog ulja primjenjuje se na zahvaćeno područje uporabom štapića za uši 1–3 puta dnevno.
                  Tekući pripravci sadržavaju 0,5 do 10 % eteričnog ulja koje se primjenjuje na zahvaćeno područje 1–3 puta dnevno.

                     Indikacija (b)

                     Adolescenti, odrasli i stariji

                  Pojedinačna doza
                  Uljni tekući ili polukruti pripravci koji sadržavaju 10 % eteričnog ulja primjenjuju se na zahvaćeno područje 1–3 puta dnevno ili
                  se 0,7–1 ml eteričnog ulja pomiješa sa 100 ml mlake vode i primjenjuje kao zaštitni zavoj na zahvaćene dijelove kože. Nerazrijeđeno eterično ulje primjenjuje se na gnojni čir uporabom štapića za uši 2–3 puta dnevno.

                     Indikacija (c)

                     Adolescenti, odrasli i stariji

                  Pojedinačna doza
                  Uljni tekući ili polukruti pripravci koji sadržavaju 10 % eteričnog ulja primjenjuju se na zahvaćeno područje 1–3 puta dnevno. 0,17–0,33 ml eteričnog ulja pomiješa se u količini tople vode dovoljnoj da prekrije stopala. Umočite stopala na 5–10 minuta dnevno.
                  Nerazrijeđeno eterično ulje primjenjuje se na zahvaćeno područje uporabom štapića za uši 2–3 puta dnevno.

                     Indikacija (d)

                     Adolescenti, odrasli i stariji

                  0,17–0,33 ml eteričnog ulja pomiješa se sa 100 ml vode za ispiranje ili grgljanje nekoliko puta dnevno.
                  Ne preporučuje se primjena u djece mlađe od 12 godina (vidjeti dio ‚Posebna upozorenja i mjere opreza pri uporabi’).

                     Put primjene

                     Indikacije (a), (b) i (c)

                  Primjena na koži.

                     Indikacija (d)

                  Primjena na sluznici usne šupljine.

                     Trajanje primjene ili bilo koje ograničenje s obzirom na trajanje primjene

                     Indikacija (a)

                  Ako simptomi ustraju dulje od 1 tjedna tijekom primjene lijeka, potrebno je obratiti se liječniku ili kvalificiranom zdravstvenom djelatniku.

                     Indikacije (b) i (c)

                  Ne koristiti dulje od 1 mjeseca.
                  Ako simptomi ustraju tijekom primjene lijeka, potrebno je obratiti se liječniku ili kvalificiranom zdravstvenom djelatniku.

                     Indikacija (d)

                  Ako simptomi ustraju dulje od 5 dana tijekom primjene lijeka, potrebno je obratiti se liječniku ili kvalificiranom zdravstvenom djelatniku.

                     Ostale informacije potrebne za sigurnu primjenu

                     Kontraindikacije

                  Preosjetljivost na aktivnu tvar ili kolofonij.

                     Posebna upozorenja i mjere opreza pri uporabi

                  Primjena u djece mlađe od 12 godina nije utvrđena zbog nedostatka odgovarajućih podataka.
                  Ako se razvije osip, prekinuti uporabu.
                  Ne upotrebljavati kroz usta ili udisanjem.
                  Ne upotrebljavati za oči ili uši.
                  Ako se simptomi pogoršaju tijekom primjene lijeka, potrebno je obratiti se liječniku ili kvalificiranom zdravstvenom djelatniku.

                     Indikacija (a)

                  Ako se pojave vrućica ili znakovi kožne infekcije koja se pogoršava, potrebno je obratiti se liječniku ili kvalificiranom zdravstvenom djelatniku.

                     Indikacija (b)

                  U slučajevima teških akni potrebno je obratiti se liječniku ili kvalificiranom zdravstvenom djelatniku.

                     Indikacija (c)

                  Za potpuno iskorjenjivanje gljivične infekcije potrebno je obratiti se liječniku ili kvalificiranom zdravstvenom djelatniku.

                     Indikacija (d)

                  Ne gutati.

                     Interakcije s drugim lijekovima i drugi oblici interakcija

                  Nisu prijavljene.

                     Plodnost, trudnoća i dojenje

                  Sigurnost tijekom trudnoće i dojenja nije utvrđena. U nedostatku dostatnih podataka ne preporučuje se uporaba tijekom trudnoće i dojenja.
                  Nisu dostupni podaci o plodnosti.

                     Utjecaj na sposobnost upravljanja vozilima i rada sa strojevima

                  Nisu provedena ispitivanja o utjecaju na sposobnost upravljanja vozilima i rada sa strojevima.

                     Nuspojave

                  Prijavljene su kožne nuspojave uključujući oštru bol, blagi svrbež, peckanje, iritacije, svrbež, žarenje, crvenilo, edem (kontaktni dermatitis) ili druge alergijske reakcije. Učestalost nije poznata.
                  Prijavljene su kožne reakcije poput opeklina. Učestalost je rijetka (< 1/1 000).
                  Ako se pojave druge nuspojave koje nisu navedene, potrebno je obratiti se liječniku ili kvalificiranom zdravstvenom djelatniku.

                     Predoziranje

                  Primjena na koži:
                  Nije prijavljeno.
                  Primjena na sluznici usne šupljine:

                              Slučajno predoziranje može uzrokovati depresiju središnjeg živčanog sustava i slabost u mišićima. Međutim, takvi simptomi u odraslih obično nestanu tijekom 36 sati.

                              Ako dođe do gutanja, bolesnika treba nadzirati i prema potrebi primijeniti standardno liječenje.

                              U djece, gutanje eteričnog ulja australijskog čajevca hitan je medicinski slučaj i potrebno je hitno bolničko liječenje i potpora disanju.

                     Farmaceutski podaci (ako je potrebno)

                  Čuvati u nepropusnim spremnicima zaštićenim od svjetlosti i topline.
                  Pravilna pohrana i rukovanje potrebni su kako bi se izbjeglo stvaranje produkata oksidacije za koje je vjerojatnije da će izazvati senzibilizaciju kože.

                     Farmakološki učinci ili djelotvornost koji su vjerojatni na temelju dugotrajne uporabe i iskustva (ako je potrebno za sigurnu primjenu proizvoda)

                  Nije primjenjivo.”


title: Provedbena odluka Komisije (EU) 2017/450 оd 13. ožujka 2017. o odobravanju stavljanja na tržište laktitola kao novog sastojka hrane u skladu s Uredbom (EZ) br. 258/97 Europskog parlamenta i Vijeća (priopćeno pod brojem dokumenta C(2017) 1576)

text:
               15.3.2017

               HR

               Službeni list Europske unije

               L 69/31

         PROVEDBENA ODLUKA KOMISIJE (EU) 2017/450
   оd 13. ožujka 2017.
   o odobravanju stavljanja na tržište laktitola kao novog sastojka hrane u skladu s Uredbom (EZ) br. 258/97 Europskog parlamenta i Vijeća

         (priopćeno pod brojem dokumenta C(2017) 1576)

   (Vjerodostojan je samo tekst na engleskom jeziku)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 258/97 Europskog parlamenta i Vijeća od 27. siječnja 1997. o novoj hrani i sastojcima nove hrane (1), a posebno njezin članak 7.,
   budući da:

               (1)

               Društvo DuPont Nutrition Biosciences ApS podnijelo je 16. ožujka 2015. danskim nadležnim tijelima zahtjev za stavljanje na tržište Unije laktitola kao novog sastojka hrane u smislu članka 1. stavka 2. točke (c) Uredbe (EZ) br. 258/97. U svojem zahtjevu društvo predlaže da se laktitol upotrebljava u istim kategorijama hrane i na istim razinama uporabe koje se trenutačno upotrebljavaju u slučajevima kada se laktitol dodaje kao prehrambeni aditiv u skladu s Prilogom II. Uredbi (EZ) br. 1333/2008 Europskog parlamenta i Vijeća (2).

               (2)

               Nadležno tijelo za procjenu hrane u Danskoj izdalo je 1. srpnja 2015. izvješće o početnoj procjeni. U tom je izvješću zaključeno da, u uvjetima uporabe koje predlaže podnositelj zahtjeva, laktitol ispunjava kriterije za nove sastojke hrane utvrđene člankom 3. stavkom 1. Uredbe (EZ) br. 258/97.

               (3)

               Komisija je 13. srpnja 2015. izvješće o početnoj procjeni proslijedila ostalim državama članicama.

               (4)

               Neke su države članice iznijele primjedbe u propisanom roku od 60 dana iz članka 6. stavka 4. prvog podstavka Uredbe (EZ) br. 258/97. Izražena je zabrinutost u pogledu prevelikog unosa laktitola i mogućnosti zavaravanja potrošača, s obzirom na to da su iste uporabe i iste razine uporabe već odobrene za laktitol kao prehrambeni aditiv.

               (5)

               U kontekstu primjedbi država članica danska su nadležna tijela revidirala izvješće o početnoj procjeni i zaključila da je potrebna dodatna procjena u skladu s člankom 7. Uredbe (EZ) br. 258/97.

               (6)

               U tom se izvješću uzima u obzir zabrinutost u pogledu prevelikog unosa laktitola i mogućnosti zavaravanja potrošača i stoga daje dovoljno razloga da se uporaba laktitola ograniči isključivo na dodatke prehrani te utvrdi da je njegova uporaba u dodacima prehrani za odrasle u predloženim uvjetima uporabe sigurna.

               (7)

               Direktivom 2002/46/EZ Europskog parlamenta i Vijeća (3) utvrđeni su zahtjevi o dodacima prehrani. Uporabu laktitola trebalo bi odobriti ne dovodeći u pitanje odredbe iz te Direktive.

               (8)

               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU ODLUKU:
   Članak 1.
   Ne dovodeći u pitanje Direktivu 2002/46/EZ, laktitol, kako je utvrđeno u Prilogu ovoj Odluci, može se staviti na tržište Unije kao novi sastojak hrane za uporabu u dodacima prehrani u obliku kapsula ili tableta namijenjenima populaciji odraslih u najvećoj dopuštenoj količini od 20 g laktitola na dan prema preporuci proizvođača.
   Članak 2.
   Oznaka laktitola koja se ovom Odlukom odobrava za uporabu na etiketi hrane koja ga sadržava jest „laktitol”.
   Članak 3.
   Ova je Odluka upućena društvu DuPont Nutrition Biosciences ApS, Langebrogade 1, PO Box 17, DK-1001, Kopenhagen, Danska.

      Sastavljeno u Bruxellesu 13. ožujka 2017.

            Za Komisiju

         Vytenis ANDRIUKAITIS

            Član Komisije

      (1)  SL L 43, 14.2.1997., str. 1.

      (2)  Uredba (EZ) br. 1333/2008 Europskog parlamenta i Vijeća od 16. prosinca 2008. o prehrambenim aditivima (SL L 354, 31.12.2008., str. 16.).

      (3)  Direktiva 2002/46/EZ Europskog parlamenta i Vijeća od 10. lipnja 2002. o usklađivanju zakona država članica u odnosu na dodatke prehrani (SL L 183, 12.7.2002., str. 51.).

      PRILOG

         SPECIFIKACIJA LAKTITOLA

         Identifikacija laktitola

                  Kemijski naziv

                  4-O-β-D-galaktopiranozil-D-glucitol

                  Kemijska formula

                  C12H24O11

                  Molekulska masa

                  344,31 g/mol

                  CAS br.

                  585-86-4

         Opis: Kristalni prah ili bezbojna otopina dobivena katalitičkom hidrogenacijom laktoze. Kristalni produkti javljaju se u bezvodnom, monohidratnom i dihidratnom obliku. Nikal se koristi kao katalizator.

                  Parametri

                  Vrijednost specifikacije

                  Topljivost (u vodi)

                  Vrlo topljiv u vodi

                  Specifična rotacija

                  [α] D20 = od + 13° do + 16°

                  Analiza

                  Najmanje 95 % ST (1)

                  Udio vode

                  Najviše 10,5 %

                  Ostali polioli

                  Najviše 2,5 % ST

                  Reducirajući šećeri

                  Najviše 0,2 % ST

                  Kloridi

                  Najviše 100 mg/kg ST

                  Sulfati

                  Najviše 200 mg/kg ST

                  Sulfatni pepeo

                  Najviše 0,1 % ST

                  Nikal

                  Najviše 2 mg/kg ST

                  Arsen

                  Najviše 3 mg/kg ST

                  Olovo

                  Najviše 1 mg/kg ST

            (1)
         „ST”: izraženo na temelju mase suhe tvari.


title: 2012/64/EU: Provedbena odluka Komisije od 2. veljače 2012. o priznavanju RINA SpA (Talijanski registar brodova) kao klasifikacijskog društva za plovila unutarnje plovidbe (priopćena pod brojem dokumenta C(2012) 402)  Tekst značajan za EGP

text:
               07/Sv. 20

               HR

               Službeni list Europske unije

               260

         32012D0064

               L 033/6

               SLUŽBENI LIST EUROPSKE UNIJE

         PROVEDBENA ODLUKA KOMISIJE
   od 2. veljače 2012.
   o priznavanju RINA SpA (Talijanski registar brodova) kao klasifikacijskog društva za plovila unutarnje plovidbe
   (priopćena pod brojem dokumenta C(2012) 402)
   (Tekst značajan za EGP)
   (2012/64/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2006/87/EZ Europskog parlamenta i Vijeća od 12. prosinca 2006. o utvrđivanju tehničkih pravila za plovila unutarnje plovidbe i stavljanju izvan snage Direktive Vijeća 82/714/EEZ (1), a posebno njezin članak 10. stavak 1. i dio II. Priloga VII.,
   nakon savjetovanja s Odborom iz članka 7. Direktive Vijeća 91/672/EEZ od 16. prosinca 1991. o uzajamnom priznavanju nacionalnih svjedodžbi o osposobljenosti zapovjednika za prijevoz putnika i robe unutarnjim vodnim putovima (2),
   budući da:

               (1)

               Dopisom od 22. srpnja 2008. godine Italija je Komisiji podnijela zahtjev za priznavanje RINA SpA (dalje u tekstu: RINA) kao klasifikacijskog društva u smislu Direktive. RINA ima svoje sjedište u Italiji.

               (2)

               Uz zahtjev Italija je dostavila informacije i dokumentaciju koji su potrebni radi provjere ispunjavanja kriterija za priznavanje.

               (3)

               U travnju 2009. godine organizirana je rasprava na zajedničkom sastanku stručnjaka iz država članica Europske unije i Središnjeg povjerenstva za plovidbu Rajnom (dalje u tekstu: „CCNR”) o tehničkim pravilima za plovila unutarnje plovidbe, na kojoj su talijanska nadležna tijela i RINA iznijeli svoja stajališta.

               (4)

               Zatraženo je mišljenje tajništva CCNR, kako je navedeno u dijelu II. stavku 4. Priloga VII. Direktivi 2006/87/EZ.

               (5)

               Komisija je ocijenila usklađenost RINA-e s kriterijima iz dijela I. Priloga VII. Direktivi 2006/87/EZ te zaključila da ih RINA ispunjava,

         DONIJELA JE OVU ODLUKU:
   Članak 1.
   Klasifikacijsko društvo RINA priznaje se u skladu s člankom 10. Direktive 2006/87/EZ.
   Članak 2.
   Ova je Odluka upućena državama članicama koje imaju unutarnje plovne putove iz članka 1. stavka 1. Direktive 2006/87/EZ i Talijanskom registru brodova, Via Corsica 12, 16128 Genova, Italija.

      Sastavljeno u Bruxellesu 2. veljače 2012.

            Za Komisiju

         Siim KALLAS

            Potpredsjednik

      (1)  SL L 389, 30.12.2006., str. 1.

      (2)  SL L 373, 31.12.1991., str. 29.


title: Provedbena odluka Komisije (EU) 2016/775 оd 18. svibnja 2016. o referentnim vrijednostima za besplatnu dodjelu emisijskih jedinica stakleničkih plinova operaterima zrakoplova u skladu s člankom 3.f stavkom 5. Direktive 2003/87/EZ Europskog parlamenta i Vijeća (Tekst značajan za EGP)

text:
               19.5.2016

               HR

               Službeni list Europske unije

               L 128/10

         PROVEDBENA ODLUKA KOMISIJE (EU) 2016/775
   оd 18. svibnja 2016.
   o referentnim vrijednostima za besplatnu dodjelu emisijskih jedinica stakleničkih plinova operaterima zrakoplova u skladu s člankom 3.f stavkom 5. Direktive 2003/87/EZ Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2003/87/EZ Europskog parlamenta i Vijeća od 13. listopada 2003. o uspostavi sustava trgovanja emisijskim jedinicama stakleničkih plinova unutar Zajednice i o izmjeni Direktive Vijeća 96/61/EZ (1), a posebno njezin članak 3.f stavak 5.,
   budući da:

               (1)

               Člankom 3.f Direktive 2003/87/EZ iz emisijskih se jedinica izdvaja posebna rezerva namijenjena određenim operaterima zrakoplova.

               (2)

               Dodatna posebna rezerva utvrđena je u skladu s člankom 5. Provedbene odluke Komisije 2014/389/EU (2) kako bi se uzelo u obzir pristupanje Hrvatske Uniji.

               (3)

               Za posebnu bi rezervu utvrđenu člankom 3.f Direktive 2003/87/EZ i posebnu rezervu stvorenu na temelju članka 5. Provedbene odluke 2014/389/EU trebalo utvrditi referentne vrijednosti na temelju kojih će se emisijske jedinice besplatno dodjeljivati operaterima zrakoplova koji do 30. lipnja 2016. Komisiji podnesu zahtjeve u skladu s člankom 3.f stavkom 4. Direktive 2003/87/EZ.

               (4)

               Izračunom referentnih vrijednosti temeljenim na podnesenim zahtjevima u oba je slučaja dobivena godišnja dodjela po tonskom kilometru veća od godišnje dodjele po tonskom kilometru koja je namijenjena operaterima zrakoplova na temelju članka 3.e stavka 4. Direktive 2003/87/EZ. Referentna vrijednost na temelju članka 3.e stavka 3. točke (e) Direktive 2003/87/EZ kako je utvrđena Odlukom Komisije 2011/638/EU (3) primjenjuje se i na dodatnu posebnu rezervu utvrđenu u skladu s člankom 5. Provedbene odluke 2014/389/EU kako bi se uzelo u obzir pristupanje Hrvatske Uniji prema odjeljku 10.I.1.(a) točki ix. Priloga V. Ugovoru o pristupanju Republike Hrvatske Europskoj uniji.

               (5)

               U skladu s člankom 3.f stavkom 6. Direktive 2003/87/EZ, referentna vrijednost za besplatnu dodjelu emisijskih jedinica stakleničkih plinova operaterima zrakoplova u skladu s člankom 3.f stavkom 5. Direktive 2003/87/EZ i dalje je jednaka onoj koja se upotrebljava za besplatnu dodjelu u skladu s člankom 3.e stavkom 4. i koja je uspostavljena Odlukom 2011/638/EU,

         DONIJELA JE OVU ODLUKU:
   Članak 1.
   1.   Referentna vrijednost za besplatnu dodjelu emisijskih jedinica operaterima zrakoplova u skladu s člankom 3.f Direktive 2003/87/EZ za razdoblje od 1. siječnja 2013. do 31. prosinca 2020. iznosi 0,000642186914222035 emisijskih jedinica po tonskom kilometru godišnje.
   2.   Referentna vrijednost za besplatnu dodjelu emisijskih jedinica operaterima zrakoplova u skladu s člankom 3.f Direktive 2003/87/EZ u svrhu članka 5. Provedbene odluke 2014/389/EU za razdoblje od 1. siječnja 2014. do 31. prosinca 2020. iznosi 0,000642186914222035 emisijskih jedinica po tonskom kilometru godišnje.
   Članak 2.
   Izračuni koji se odnose na broj emisijskih jedinica koje se dodjeljuju u skladu s referentnim vrijednostima utvrđenima u članku 1. zaokružuju se na najbližu nižu emisijsku jedinicu.
   Članak 3.
   Ova Odluka stupa na snagu dvadesetog dana od dana objave u Službenom listu Europske unije.

      Sastavljeno u Bruxellesu 18. svibnja 2016.

            Za Komisiju

            Predsjednik

         Jean-Claude JUNCKER

      (1)  SL L 275, 25.10.2003., str. 32.

      (2)  Provedbena odluka Komisije 2014/389/EU оd 23. lipnja 2014. o dodatnim povijesnim emisijama iz zračnog prometa i dodatnim emisijskim jedinicama za zrakoplovstvo kako bi se uzelo u obzir pristupanje Republike Hrvatske Europskoj uniji (SL L 183, 24.6.2014., str. 135.).

      (3)  Odluka Komisije 2011/638/EU od 26. rujna 2011. o referentnim vrijednostima za besplatnu dodjelu emisijskih jedinica stakleničkih plinova operaterima zrakoplova u skladu s člankom 3.e Direktive 2003/87/EZ Europskog parlamenta i Vijeća (SL L 252, 28.9.2011., str. 20.).


title: 2014/109/EU: Provedbena odluka Komisije оd 4. veljače 2014. o stavljanju izvan snage Odluke 2000/745/EZ o preuzimanju obveza vezano uz antidampinške i antisubvencijske postupke u vezi s uvozom određenog polietilen tereftalata (PET) podrijetlom, među ostalim zemljama, iz Indije

text:
               28.2.2014

               HR

               Službeni list Europske unije

               L 59/35

      PROVEDBENA ODLUKA KOMISIJE

   оd 4. veljače 2014.
   o stavljanju izvan snage Odluke 2000/745/EZ o preuzimanju obveza vezano uz antidampinške i antisubvencijske postupke u vezi s uvozom određenog polietilen tereftalata (PET) podrijetlom, među ostalim zemljama, iz Indije
   (2014/109/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 597/2009 od 11. lipnja 2009. o zaštiti od subvencioniranog uvoza iz zemalja koje nisu članice Europske zajednice (1) („Osnovna antisubvencijska uredba”), a posebno njezin članak 13.,
   nakon savjetovanja sa Savjetodavnim odborom,
   budući da:
   A.   POSTOJEĆE MJERE

               (1)

               Kompenzacijske mjere na uvoz polietilen tereftalata („PET”) podrijetlom iz Indije na snazi su od 2000. (2) Te su mjere nakon revizije po isteku mjere zadnji put zadržane Provedbenom uredbom Vijeća (EU) br. 461/2013 (3).

               (2)

               Antidampinške mjere na uvoz PET-a podrijetlom iz Indije na snazi su od 2000. (4) Te su mjere nakon revizije po isteku mjere zadnji put zadržane Uredbom Vijeća (EZ) br. 192/2007 (5). Komisija je 24. veljače 2012. pokrenula naknadnu reviziju po isteku mjere. Vijeće je provedbom Odluke 2013/226/EU (6) odbacilo Komisijin prijedlog Provedbene uredbe Vijeća o zadržavanju kompenzacijske pristojbe na uvoz PET-a podrijetlom, među ostalim zemljama, iz Indije, zbog čega su antidampinške mjere istekle.

               (3)

               Komisija je 2000. Odlukom 2000/745/EZ (7) prihvatila preuzimanje obveza u vezi s cijenom („preuzimanje obveza”) koje su vezano uz antidampinške i antisubvencijske postupke ponudila, među ostalim društvima, indijska trgovačka društva Pearl Engineering Polymers Limited („Pearl”) i Reliance Industries Limited („Reliance”). Komisija je 2005. Odlukom 2005/697/EZ (8) o izmjeni Odluke 2000/745/EZ prihvatila preuzimanje obveze indijskog trgovačkog društva South ASEAN Petrochem Limited koje je zbog spajanja promijenilo ime u Dhunseri Petrochem & Tea Limited („Dhunseri”) (9).

         B.   PROMIJENJENE OKOLNOSTI TIJEKOM PROVEDBE PREUZETIH OBVEZA

               (4)

               Odluka Komisije da ostvari svoje pravo na povlačenje prihvaćanja preuzimanja obveza, kako je utvrđeno člankom 13. stavkom 9. Osnovne antisubvencijske uredbe, može se opravdati promjenom okolnosti tijekom provedbe preuzetih obveza.

               (5)

               Stavljanje izvan snage antidampinških mjera i zadržavanje kompenzacijskih mjera čine promjenu okolnosti u kojima je preuzimanje obveza prihvaćeno. Preuzimanje obveza prihvaćeno je tijekom postojanja antidampinških i antisubvencijskih mjera. Minimalna uvozna cijena („MIP”), ključni element preuzetih obveza, odraz je antidampinškog i antisubvencijskog elementa. Trenutačno nema dampinških elemenata. Stoga minimalne uvozne cijene nisu na odgovarajućoj razini.

         C.   KRŠENJE PREUZIMANJA OBVEZA

               (6)

               Pored toga, jedno indijsko trgovačko društvo, Pearl, nije poštovalo obvezu izvješćivanja prema Komisiji. Ono nije dostavljalo tromjesečna izvješća o prodaji. Stoga Komisija ne može učinkovito pratiti preuzete obveze.

               (7)

               Odredbama preuzete obveze utvrđeno je da propust dostavljanja izvješća čini kršenje preuzete obveze. Također se nedavnom presudom Suda (10) potvrdilo da se obveze izvješćivanja moraju u cilju pravilnog funkcioniranja preuzete obveze smatrati osnovnim obvezama.

               (8)

               I na toj je osnovi potrebno povući prihvaćanje preuzimanja obveze trgovačkog društva Pearl.

         D.   PISANI PODNESCI

               (9)

               Trima trgovačkim društvima dana je mogućnost saslušanja i dostavljanja pisanih podnesaka. Dva trgovačka društva i Odbor europskih proizvođača PET-a (CPME), koji predstavlja industriju Unije, dostavili su primjedbe.

         1.   Promijenjene okolnosti kao temelj za povlačenje prihvaćanja preuzimanja obveza

               (10)

               Jedno je trgovačko društvo navelo da za prijedlog za povlačenje prihvaćanja preuzimanja obveza ne postoji pravna osnova. Ta je stranka navela da u članku 13. stavku 9. Osnovne antisubvencijske uredbe nema izričitog spomena „promijenjenih okolnosti” te je mogućnost povlačenja prihvaćanja preuzimanja obveza uvjetovala slučajevima kršenja. Taj se argument morao odbaciti. U članku 13. stavku 9. Osnovne antisubvencijske uredbe doista nema izričitog spomena „promjene okolnosti”. Međutim, jasno je da se tim člankom slučajevi na temelju kojih Komisija može povući prihvaćanje preuzimanja obveza ne ograničuju na slučajeve kršenja. U njemu se navodi sljedeće: „U slučaju kršenja preuzetih obveza ili u slučaju da se bilo koja od stranaka koje se preuzele obveze povuče iz preuzetih obveza, ili u slučaju da se Komisija povuče iz prihvaćene preuzete obveze, nakon provedenih konzultacija [naknadno podcrtano], iz prihvaćene preuzete obveze povlači se…”. Njime se dakle povlačenje prihvaćanja preuzimanja obveza određuje kao dostatna osnova za povlačenje.

               (11)

               Diskrecijske ovlasti Komisije da prihvati ili odbije ponudu za preuzimanje obveza zapravo se moraju odražavati u ovlasti povlačenja prihvaćanja preuzimanja obveza ako se promijene okolnosti na temelju kojih su ponude za preuzimanje obveza prihvaćene. U skladu sa sudskom praksom Suda „institucije su dužne, primjenom svojih diskrecijskih ovlasti, odrediti jesu li […] preuzete obveze prihvatljive (11).” Diskrecijska ovlast uglavnom je široka u području mjera za zaštitu trgovine jer Sudovi Unije utvrđuju da su u tom području institucije dužne ispitati složene gospodarske, političke i pravne situacije. Točnije, Sud smatra da Komisija „u primjeni ovlasti koje su joj dodijeljene [Osnovnom uredbom] ima vrlo široku diskreciju u odlučivanju, u pogledu interesa Zajednice, o svim mjerama potrebnima za rješavanje situacije koju je ustanovila (12).” Stoga Komisija prilikom prihvaćanja, odbijanja ili povlačenja preuzimanja obveze ima sve diskrecijske ovlasti koje su joj neophodne za provedbu mjera u području trgovine u interesu Unije.

               (12)

               Komisija stoga odbacuje argument da promjena okolnosti u odnosu na one koje su prevladavale u vrijeme prihvaćanja preuzimanja obveze ne može biti osnova za povlačenje tog prihvaćanja.

         2.   Sukladnost povlačenja s prethodnim pravnim aktima o istom postupku

               (13)

               Jedno je trgovačko društvo navelo da je Odlukom Komisije 2013/223/EU (13) od 24. travnja 2013. ponovno potvrđeno prihvaćanje preuzimanja obveze. S time je povezan i argument da članak 2. stavak 2. Uredbe (EU) br. 461/2013 o uvođenju konačne kompenzacijske pristojbe predstavlja dodatno priznanje da preuzimanje obveza može ostati na snazi i nakon prestanka važenja antidampinških pristojbi. Oba su argumenta pogrešna. Odlukom 2013/223/EU Komisija je povukla prihvaćanje preuzimanja obveza jednog indonezijskog i jednog indijskog trgovačkog društva koja su prekršila svoje obveze izvješćivanja. Povlačenjem u odnosu na jedno trgovačko društvo ni na koji se način ne sprečava da se naknadnom odlukom Komisije povuče prihvaćanje drugih preuzimanja obveza ako je takvo djelovanje opravdano s obzirom na okolnosti pojedinačnog slučaja.

               (14)

               Stoga se u Odluci (EU) br. 461/2013 objavljenoj 23. svibnja 2013. odražava izmjena Odluke 2000/745/EZ zbog donošenja Odluke 2013/223/EU (povlačenje u odnosu na jedno indonezijsko i jedno indijsko trgovačko društvo). Uredba (EU) br. 461/2013 o uvođenju konačne kompenzacijske pristojbe objavljena je na isti dan kao i Provedbena odluka 2013/226/EU kojom je Vijeće stavilo izvan snage antidampinšku pristojbu. Posljedice te odluke može procijeniti isključivo Komisija nakon njezina donošenja.

               (15)

               Stoga su se argumenti stranke morali odbaciti.

         3.   Matematička prilagodba MIP-a

               (16)

               Jedno trgovačko društvo zatražilo je da Komisija od MIP-a mora oduzeti iznos koji odgovara utvrđenoj antidampinškoj pristojbi i time uskladiti MIP s temeljnom mjerom – antidampinškom pristojbom. Navedena radnja nije se mogla provesti. Kao prvo, u skladu s uvjetima preuzimanja obveza, revizija područja primjene i minimalnih cijena moguća je isključivo putem postupka privremene revizije u skladu s člankom 19. Osnovne antisubvencijske uredbe. Kao drugo, trgovačko društvo zatražilo je samo da se od trenutačnog MIP-a oduzmu iznosi koji odgovaraju iznosu utvrđene antidampinške pristojbe. U trenutačnom preuzimanju obveza MIP i mehanizam indeksiranja temelje se bilo na neštetnoj cijeni utvrđenoj za tržište Unije (ciljna cijena) ili na normalnoj vrijednosti (ovisno o trgovačkom društvu o kojemu je riječ) određenoj u 1999. U potonjem slučaju, budući da je antidampinška pristojba prestala važiti, više ne postoji ni osnova za MIP. Da se preuzimanje obveze ocjenjivalo isključivo u odnosu na kompenzacijsku pristojbu, izvozna cijena (uvećana za iznos utvrđene kompenzacijske pristojbe) mogla je postati referentna vrijednost za MIP. Kako bi se utvrdio odgovarajući MIP, Komisija bi prvo morala utvrditi izvoznu cijenu koja bi služila kao referentna vrijednost. U dotičnom slučaju ta se referentna vrijednost ne može jednostavno utvrditi, između ostalog i zbog toga što su mjere već dugo na snazi. Nadalje, trenutačno važeći mehanizam indeksiranja koji se odnosi na neštetnu cijenu (ciljnu cijenu) ili normalnu vrijednost ne može se jednostavno prenijeti na izvoznu cijenu. Jednostavna matematička prilagodba bila bi moguća da su svi elementi neophodni za izračun MIP-a bili jednostavno utvrdivi i nesporni. Samo u tom slučaju Komisija bi mogla jamčiti istovrijednost preuzimanja obveza s mjerom na snazi. Taj uvjet u dotičnom slučaju nije ispunjen. Stoga je jednostavna matematička operacija koju je predložio podnositelj zahtjeva nemoguća.

               (17)

               Komisija je dužna djelovati pravodobno i s obzirom na trenutačno važeće preuzimanje obveze kako bi djelovala u skladu s odlukom Vijeća o stavljanju trenutačno važećih antidampinških pristojbi izvan snage. Stoga je potrebno izbjeći svako daljnje odgađanje. Povlačenje prihvaćanja preuzimanja obveza nema utjecaja na moguće buduće odluke ako neko trgovačko društvo odluči podnijeti ponudu za preuzimanje obveza.

               (18)

               Nakon druge objave nalaza Komisije jedna je stranka ponovno izjavila da je najmanju uvoznu cijenu potrebno smanjiti jednostavnom matematičkom operacijom. Osporila je objašnjenje Komisije u tom smislu kao „bespredmetno i neutemeljeno”. Taj stav međutim nije dodatno obrazložen te se stoga mora odbaciti. U svakom slučaju, spominje se u uvodnoj izjavi (16).

               (19)

               Stoga se zahtjev za matematičku prilagodbu MIP-a morao odbiti.

         4.   Predmet u tijeku T-422/13

               (20)

               Jedno je trgovačko društvo navelo da preuzimanja obveze trebaju ostati na snazi do donošenja odluke Općeg suda u predmetu T-422/13, CPME i drugi protiv Vijeća. Prema mišljenju tog društva, kada bi industrija Unije uspješno osporila Provedbenu odluku Vijeća 2013/226/EU o stavljanju izvan snage antidampinških pristojbi, Komisija bi bila obvezna ponovno uspostaviti preuzimanje obveze. Taj je argument pogrešan. Komisija je dužna ocijeniti trenutačnu situaciju i pravodobno djelovati u cilju provedbe odluke Vijeća o stavljanju antidampinških pristojbi mjera izvan snage. Predviđanje mogućeg ishoda sudskog predmeta ne smije utjecati na odluke Komisije u tom pogledu. S obzirom na tu činjenicu, potrebno je pravodobno donijeti odluku o trenutačno važećim preuzimanjima obveza.

         5.   Kršenje preuzimanja obveza

               (21)

               Jedno je trgovačko društvo navelo da to što jedno trgovačko društvo krši obveze izvješćivanja ne bi smjelo imati posljedice za druga trgovačka društva. Ovime se potvrđuje da je samo trgovačko društvo Pearl prekršilo svoje obveze izvješćivanja.

         6.   Moguća revizija i preuzimanja obveza

               (22)

               Dva su indijska trgovačka društva navela da preuzimanja obveza trebaju ostati na snazi do rezultata eventualnog postupka privremene revizije MIP-a. Komisija izjavljuje da, budući da je protudampinška pristojba prestala važiti, više ne postoji ni osnova za MIP (vidjeti uvodnu izjavu (16)). Odluku o rješavanju učinaka te promjene potrebno je donijeti pravodobno. Pored toga, neko trgovačko društvo može zatražiti reviziju mjere na snazi i u tom kontekstu ponuditi novo preuzimanje obveza koje se odnose isključivo na antisubvencijske mjere na snazi.

               (23)

               Nakon druge objave nalaza Komisije jedna je stranka ponovno izjavila da je Komisija trebala pokrenuti privremenu reviziju po službenoj dužnosti te da bi preuzimanje obveza trebalo ostati na snazi do rezultata te revizije.

               (24)

               Komisija u prvom redu izjavljuje da ima diskrecijsku ovlast za pokretanje antisubvencijskog revizijskog ispitnog postupka. Međutim u tom posebnom slučaju revizijski ispitni postupak povezan je sa željom izvoznika da ponudi novo preuzimanje obveza. Stoga Komisija nema razloga pokrenuti revizijski postupak bez nove ponude za preuzimanje obveza od dotičnog izvoznika u skladu s člankom 13. Osnovne uredbe.

               (25)

               Nadalje, kao jednakovrijedni oblik mjere, preuzimanje obveza mora biti u skladu s temeljnom mjerom koju je uvelo Vijeće. Budući da to više nije slučaj, Komisija je predložila povlačenje preuzimanja obveza koje je na snazi.

               (26)

               Stranke mogu zatražiti postupak privremene revizije na temelju odredaba Osnovne antisubvencijske uredbe, a svaku novu ponuda za preuzimanje obveza potrebno je razmotriti u okviru tog postupka revizije.

         7.   Antisubvencijska pristojba kao zapreka uvozu

               (27)

               Nakon druge objave nalaza Komisije jedna je stranka navela da bi povlačenje prihvaćanja preuzimanja obveza „umjesto da smanji razinu zaštite u skladu s istekom antidampinških mjera, […] korisnicima PET-a onemogućilo uvoz”. Komisija u tom pogledu izjavljuje da u nedostatku preuzimanja obveza minimalna uvozna cijena više nije referentna vrijednost za izvoznika. Stranka nije obrazložila zašto bi kompenzacijska pristojba indijskim izvoznicima onemogućila uvoz. U svakom slučaju, svrha uvođenja mjera i prihvaćanje preuzimanja obveza, ako je primjereno, ne odnosi se na mogućnost uvoza od strane korisnika. Njihova je svrha uspostavljanje razine zaštite, u skladu s izjavom stranke. Interesi korisnika procijenjeni su u okviru interesa Unije za uvođenje mjera zajedno s interesima svih ostalih zainteresiranih strana. Zaključeno je da uvođenje mjera nije protivno interesu Unije. Argument se stoga morao odbaciti.

         8.   Zaključak o podnescima strana

               (28)

               Niti jedan argument koji su iznijele zainteresirane strane nije takve naravi da bi se njime zahtijevala izmjena prijedloga Komisije o povlačenju prihvaćanja preuzimanja obveza.

         E.   STAVLJANJE IZVAN SNAGE ODLUKE 2000/745/EZ

               (29)

               S obzirom na navedeno, prihvaćanje preuzimanja obveza potrebno je povući, a Odluku 2000/745/EZ staviti izvan snage. U skladu s tim potrebno je primjenjivati konačne kompenzacijske pristojbe uvedene člankom 1. stavkom 2. Uredbe (EU) br. 461/2013 na uvoz PET-a koji su proizvela trgovačka društva Dhunseri, Reliance i Pearl (dodatna oznaka TARIC A585 za Dhunseri, dodatna oznaka TARIC A181 za Reliance i dodatna oznaka TARIC A182 za Pearl),

         DONIJELA JE OVU ODLUKU:
   Članak 1.
   Odluka 2000/745/EZ stavlja se izvan snage.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 4. veljače 2014.

            Za Komisiju

            Predsjednik

         José Manuel BARROSO

      (1)  SL L 188, 18.7.2009., str. 93.

      (2)  SL L 301, 30.11.2000., str. 1.

      (3)  SL L 137, 23.5.2013., str. 1.

      (4)  SL L 301, 30.11.2000., str. 21.

      (5)  SL L 59, 27.2.2007., str. 1.

      (6)  SL L 136, 23.5.2013., str. 12.

      (7)  SL L 301, 30.11.2000., str. 88.

      (8)  SL L 266, 11.10.2005., str. 62.

      (9)  SL C 335, 11.12.2010., str. 7.

      (10)  Odlukom Suda od 22. studenoga 2012. u predmetu C-522/10 P Usha Martin Ltd protiv Vijeća Europske unije i Europske komisije, koja još nije objavljena.

      (11)  Predmet 256/84 Koyo Seiko protiv Vijeća [1987.] ECR 1912, stavak 26.; Predmet 255/84 Nachi Fujikoshi protiv Vijeća [1987.] ECR 1884, stavak 42.; Predmet 240/84 Toyo protiv Vijeća [1987.] ECR 1849, stavak 34.

      (12)  Predmet 191/82 Fediol protiv Komisije [1983.] ECR 2913, stavak 26.; vidjeti i Predmet T-162/94 NMB France i drugi protiv Komisije [1996.] ECR II-427, stavak 72.; Predmet T-97/95 Sinochem protiv Vijeća Council [1998.] ECR II-85, stavak 51.; i Predmet T-118/96 Thai Bicycle protiv Vijeća [1998.] ECR II-2991, stavak 32.

      (13)  SL L 135, 22.5.2013., str. 19.


title: 2012/65/EU: Provedbena odluka Komisije od 2. veljače 2012. o priznavanju Ruskog pomorskog registra plovidbe kao klasifikacijskog društva za plovila unutarnje plovidbe (priopćena pod brojem dokumenta C(2012) 429)  Tekst značajan za EGP

text:
               07/Sv. 20

               HR

               Službeni list Europske unije

               261

         32012D0065

               L 033/7

               SLUŽBENI LIST EUROPSKE UNIJE

         PROVEDBENA ODLUKA KOMISIJE
   od 2. veljače 2012.
   o priznavanju Ruskog pomorskog registra plovidbe kao klasifikacijskog društva za plovila unutarnje plovidbe
   (priopćena pod brojem dokumenta C(2012) 429)
   (Tekst značajan za EGP)
   (2012/65/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2006/87/EZ Europskog parlamenta i Vijeća od 12. prosinca 2006. o utvrđivanju tehničkih pravila za plovila unutarnje plovidbe i stavljanju izvan snage Direktive Vijeća 82/714/EEZ (1), a posebno njezin članak 10. stavak 1. i dio II. Priloga VII.,
   nakon savjetovanja s Odborom iz članka 7. Direktive Vijeća 91/672/EEZ od 16. prosinca 1991. o uzajamnom priznavanju nacionalnih svjedodžbi zapovjednika za prijevoz putnika i robe unutarnjim vodnim putovima (2),
   budući da:

               (1)

               Dopisom od 25. veljače 2009., Mađarska je Komisiji podnijela zahtjev za priznavanje Ruskog pomorskog registra plovidbe (dalje u tekstu: „RS”) kao klasifikacijskog društva u smislu Direktive. RS ima podružnicu u Budimpešti (Mađarska).

               (2)

               Uz zahtjev, Mađarska je dostavila potrebne informacije i dokumentaciju za provjeru ispunjavanja kriterija za priznavanje.

               (3)

               U travnju 2009. godine organizirana je rasprava na zajedničkom sastanku stručnjaka iz država članica Europske unije i Središnjeg povjerenstva za plovidbu Rajnom (dalje u tekstu: „CCNR”) u vezi s tehničkim pravilima za plovila unutarnje plovidbe, na kojoj su mađarska nadležna tijela i RS iznijeli svoja stajališta.

               (4)

               Zatraženo je mišljenje tajništva CCNR kako je navedeno u dijelu II. stavku 4. Priloga VII. Direktivi 2006/87/EZ.

               (5)

               Komisija je ocijenila usklađenost RS-a s kriterijima iz dijela I. Priloga VII. Direktivi 2006/87/EZ te zaključila da ih RS ispunjava,

         DONIJELA JE OVU ODLUKU:
   Članak 1.
   Klasifikacijsko društvo RS priznaje se u skladu s člankom 10. Direktive 2006/87/EZ.
   Članak 2.
   Ova je Odluka upućena državama članicama koje imaju unutarnje plovne putove iz članka 1. stavka 1. Direktive 2006/87/EZ i Ruskom pomorskom registru plovidbe, podružnici u Mađarskoj, 1 Marcius 15 ter, 1056 Budimpešta, Mađarska.

      Sastavljeno u Bruxellesu 2. veljače 2012.

            Za Komisiju

         Siim KALLAS

            Potpredsjednik

      (1)  SL L 389, 30.12.2006., str. 1.

      (2)  SL L 373, 31.12.1991., str. 29.


title: Provedbena odluka Komisije (EU) 2015/2417 оd 17. prosinca 2015. o izmjeni Provedbene odluke (EU) 2015/789 o mjerama za sprečavanje unošenja u Uniju organizma Xylella fastidiosa (Wells et al.) i njegova širenja unutar Unije (priopćeno pod brojem dokumenta C(2015) 9191)

text:
               19.12.2015

               HR

               Službeni list Europske unije

               L 333/143

         PROVEDBENA ODLUKA KOMISIJE (EU) 2015/2417
   оd 17. prosinca 2015.
   o izmjeni Provedbene odluke (EU) 2015/789 o mjerama za sprečavanje unošenja u Uniju organizma Xylella fastidiosa (Wells et al.) i njegova širenja unutar Unije

         (priopćeno pod brojem dokumenta C(2015) 9191)

   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno njezin članak 16. stavak 3. četvrtu rečenicu,
   budući da:

               (1)

               Provedbena odluka Komisije (EU) 2015/789 (2) primjenjuje se od svibnja 2015. S obzirom da su francuska nadležna tijela u međuvremenu priopćila nova izbijanja organizma Xylella fastidiosa (Wells et al.) (dalje u tekstu „navedeni organizam”) na svojim državnim područjima, mjere predviđene tom Odlukom trebalo bi prilagoditi trenutačnoj situaciji.

               (2)

               Znanstvenim analizama pokazalo se da se na području Unije pojavljuju različite podvrste navedenog organizma. Nadalje, utvrđeno je da je nekoliko biljaka domaćina osjetljivo samo na jednu od tih podvrsta. Stoga bi trebalo izmijeniti definiciju biljaka domaćina kako bi se uzela u obzir ta zbivanja. Iz istog bi razloga bilo primjereno i pružiti državama članicama mogućnost demarkiranja područja samo u pogledu tih podvrsta.

               (3)

               Kako bi se osigurao pravovremeniji pristup u pogledu popisivanja biljaka domaćina, koje su trenutačno popisane u Prilogu II. Provedbenoj odluci (EU) 2015/789, trebalo bi izmijeniti definiciju biljaka domaćina, Prilog II. trebalo bi izbrisati te bi trebalo objaviti popis biljaka domaćina u bazi podataka Komisije „biljke domaćini na području Unije osjetljive na organizam Xylella fastidiosa”.

               (4)

               S obzirom na izmjenu definicije biljaka domaćina bilo bi primjereno izmijeniti i definiciju navedenog bilja kako bi se osiguralo da su tim pojmom obuhvaćene sve biljke domaćini neposredno nakon njihova uvrštavanja u bazu podataka iz uvodne izjave 3.

               (5)

               S obzirom na rizik od širenja navedenog organizma u bilo kojem dijelu područja Unije te na važnost ranog djelovanja, od osobite je važnosti uspostaviti planove za nepredviđene okolnosti na razini država članica kako bi se osigurala bolja pripravnost u slučaju mogućih izbijanja.

               (6)

               Kako bi se olakšala znanstvena istraživanja u svrhu utvrđivanja točnih učinaka navedenog organizma na biljke domaćine, predmetnoj državi članici trebalo bi pružiti mogućnost odobravanja sadnje biljaka domaćina u jednom ili više dijelova područja za sprečavanje širenja u znanstvene svrhe u skladu s uvjetima utvrđenima Direktivom Komisije 2008/61/EZ (3) te osiguravajući zaštitu područja Unije koje još nije pogođeno navedenim organizmom. Međutim takva mogućnost ne bi trebala postojati za područje iz članka 7. stavka 2. točke (c) Provedbene odluke (EU) 2015/789 zbog njegove blizine ostalom području Unije.

               (7)

               Europska agencija za zaštitu hrane (EFSA) objavila je 2. rujna 2015. znanstveno mišljenje (4) o tretmanu vrućom vodom sadnog materijala vinove loze u stanju mirovanja protiv navedenog organizma. U tom je mišljenju pokazano da su propisani i preporučeni uvjeti za tretiranje sadnog materijala vinove loze protiv fitoplazme zlatnog žutila vinove loze učinkoviti i protiv navedenog organizma. Stoga je primjereno dopustiti, pod određenim uvjetima, premještanje biljaka Vitis u stanju mirovanja unutar i izvan demarkiranih područja ako su te biljke bile tretirane vrućom vodom.

               (8)

               Uzimajući u obzir osjetljivost biljaka domaćina na zarazu navedenim organizmom te potrebu jačanja svijesti subjekata i sljedivosti u slučaju pozitivnih nalaza, primjereno je predvidjeti i da se biljke domaćini koje nikad nisu uzgajane unutar demarkiranih područja smiju premještati unutar područja Unije samo ako su popraćene biljnom putovnicom. Međutim, kako ne bi došlo do nerazmjernog administrativnog opterećenja za prodavače tih biljaka, taj se zahtjev ne bi trebao primjenjivati na premještanje tih biljaka osobama koje djeluju u svrhe koje ne ulaze u okvir njihove trgovačke, poslovne ili profesionalne djelatnosti.

               (9)

               S obzirom na ozbiljne učinke koje ima navedeni organizam te na važnost sprečavanja i što ranijeg djelovanja u cilju kontrole mogućih izbijanja na području Unije, sve bi države članice trebale široj javnosti, putnicima, profesionalnim i međunarodnim prijevoznicima staviti na raspolaganje informacije o prijetnji koju navedeni organizam predstavlja za područje Unije.

               (10)

               Dana 27. srpnja 2015. francuska nadležna tijela obavijestila su Komisiju o prvom izbijanju navedenog organizma u regiji Korzika. Budući da je navedeni organizam pronađen na Korzici na biljkama vrsta koje još nisu popisane kao navedeno bilje, primjereno je ažurirati popis navedenog bilja kako bi se uključile te vrste. Prilog I. Provedbenoj odluci 2015/789/EU stoga bi trebalo na odgovarajući način izmijeniti.

               (11)

               Provedbenu odluku (EU) 2015/789 stoga bi trebalo na odgovarajući način izmijeniti.

               (12)

               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU ODLUKU:
   Članak 1.
   Izmjene Provedbene odluke Komisije (EU) 2015/789
   Provedbena odluka (EU) 2015/789 mijenja se kako slijedi:

               1.

               U članku 1. točke (a), (b) i (c) zamjenjuju se sljedećim:

                           „(a)

                           ‚navedeni organizam’ znači bilo koja podvrsta organizma Xylella fastidiosa (Wells et al.);

                           (b)

                           ‚biljke domaćini’ znači bilje namijenjeno za sadnju, osim sjemena, koje pripada rodovima i vrstama navedenima u bazi podataka Komisije biljaka domaćina na području Unije osjetljivih na organizam Xylella fastidiosa, za koje je utvrđeno da je osjetljivo na navedeni organizam na području Unije ili, ako je država članica, u skladu s člankom 4. stavkom 1. drugim podstavkom, demarkirala područje u pogledu samo jedne ili više podvrsta navedenog organizma, za koje je utvrđeno da je osjetljivo na tu podvrstu odnosno te podvrste;

                           (c)

                           ‚navedeno bilje’ znači biljke domaćini i sve bilje namijenjeno za sadnju, osim sjemena, koje pripada rodovima ili vrstama navedenima u Prilogu I.;”.

               2.

               Umeće se sljedeći članak 3.a:
               „Članak 3.a
               Planovi za nepredviđene okolnosti
               1.   Do 31. prosinca 2016. svaka država članica mora uspostaviti plan kojim se utvrđuju mjere koje je potrebno poduzeti na njezinu državnom području u skladu s člancima 4. do 6.a i člancima 9. do 13.a u slučaju potvrđene prisutnosti navedenog organizma ili sumnje na njegovu prisutnost (dalje u tekstu ‚plan za nepredviđene okolnosti’).
               2.   Planom za nepredviđene okolnosti utvrđuje se i sljedeće:

                           (a)

                           uloge i odgovornosti tijela uključenih u te mjere te jedinstvenog nadležnog tijela;

                           (b)

                           laboratorij ili više laboratorija kojima je izričito odobreno ispitivanje navedenog organizma;

                           (c)

                           pravila o priopćavanju tih mjera među uključenim tijelima, jedinstvenim nadležnim tijelom, predmetnim specijaliziranim subjektima i javnosti;

                           (d)

                           protokoli kojima su opisane metode vizualnog pregleda, uzorkovanja i laboratorijskog ispitivanja;

                           (e)

                           pravila o osposobljavanju osoblja tijela uključenih u te mjere;

                           (f)

                           minimalna sredstva koja se stavljaju na raspolaganje i postupci za stavljanje na raspolaganje dodatnih sredstava u slučaju potvrđene prisutnosti navedenog organizma ili sumnje na njegovu prisutnost.

                     3.   Države članice prema potrebi ocjenjuju i revidiraju svoje planove za nepredviđene okolnosti.
               4.   Države članice svoje planove za nepredviđene okolnosti dostavljaju Komisiji na njezin zahtjev.”

               3.

               Članak 4. stavak 1. zamjenjuje se sljedećim:
               „1.   Ako se potvrdi prisutnost navedenog organizma, predmetna država članica odmah demarkira određeno područje u skladu sa stavkom 2. (dalje u tekstu: ‚demarkirano područje’).
               Odstupajući od prvog podstavka, ako se potvrdi prisutnost jedne ili više podvrsta navedenog organizma, predmetna država članica može demarkirati određeno područje u pogledu samo te podvrste odnosno tih podvrsta.”

               4.

               Članak 5. zamjenjuje se sljedećim:
               „Članak 5.
               Zabrana sadnje biljaka domaćina na zaraženim područjima
               1.   Sadnja biljaka domaćina na zaraženim područjima zabranjena je, osim na mjestima koja su fizički zaštićena od unošenja navedenog organizma njegovim vektorima.
               2.   Odstupajući od stavka 1., predmetna država članica može odobriti, u skladu s uvjetima utvrđenima Direktivom Komisije 2008/61/EZ (5), sadnju biljaka domaćina u znanstvene svrhe unutar područja za sprečavanje širenja iz članka 7., izvan područja iz članka 7. stavka 2. točke (c).

                  (5)  Direktiva Komisije 2008/61/EZ od 17. lipnja 2008. o utvrđivanju uvjeta pod kojima se određeni štetni organizmi, bilje, biljni proizvodi i drugi predmeti iz priloga I. do V. Direktivi Vijeća 2000/29/EZ smiju unositi u Zajednicu ili premještati unutar Zajednice ili određenih njezinih zaštićenih područja, namijenjeni za pokuse ili u znanstvene svrhe i za potrebe sortne selekcije (SL L 158, 18.6.2008., str. 41.).”"

               5.

               Članak 9. mijenja se kako slijedi:

                           (a)

                           umeće se sljedeći stavak 4.a:
                           „4.a   Odstupajući od stavaka 1. i 4., premještanje unutar Unije, te unutar ili izvan demarkiranih područja, biljaka Vitis u stanju mirovanja namijenjenih sadnji, osim sjemena, može se provesti ako su ispunjena oba sljedeća uvjeta:

                                       (a)

                                       bilje je raslo na mjestu registriranom u skladu s Direktivom 92/90/EEZ;

                                       (b)

                                       što je praktično moguće bliže vremenu premještanja, u skladu s odgovarajućim standardom EPPO-a (6), biljke su podvrgnute odgovarajućem termoterapijskom tretmanu u objektu za tretiranje koji je za tu svrhu odobrilo i nad kojim provodi nadzor nadležno službeno tijelo, kojim se biljke u stanju mirovanja uranja na 45 minuta u vodu zagrijanu na 50 °C.

                              (6)  Europska i mediteranska organizacija za zaštitu bilja (European and Mediterranean Plant Protection Organization, EPPO), 2012. ‚Hot water treatment of grapevine to control Grapevine flavescence dorée phytoplasma.’ Bulletin OEPP/EPPO Bulletin, 42(3), 490.–492.”;"

                           (b)

                           dodaje se sljedeći stavak 8.:
                           „8.   Biljke domaćine koje nikad nisu rasle unutar demarkiranih područja premješta se unutar Unije samo ako su popraćene biljnom putovnicom koja je pripremljena i izdana u skladu s Direktivom 92/105/EEZ.
                           Ne dovodeći u pitanje dio A Priloga V. Direktivi 2000/29/EZ, nije potrebna biljna putovnica za premještanje biljaka domaćina bilo kojoj osobi koja djeluje u svrhe koje ne ulaze u okvir njezine trgovačke, poslovne ili profesionalne djelatnosti te koja je te biljke stekla za vlastitu uporabu.”

               6.

               Umeće se sljedeći članak 13.a:
               „Članak 13.a
               Kampanje podizanja svijesti
               Države članice široj javnosti, putnicima, profesionalnim i međunarodnim prijevoznicima stavljaju na raspolaganje informacije o prijetnji koju navedeni organizam predstavlja za područje Unije. Te informacije stavljaju na raspolaganje javnosti, u obliku ciljane kampanje podizanja svijesti, na internetskim stranicama nadležnih službenih tijela ili drugim internetskim stranicama koje odrede ta tijela.”

               7.

               Prilozi se mijenjaju kako je navedeno u Prilogu ovoj Odluci.

         Članak 2.
   Adresati
   Ova je Odluka upućena državama članicama.

      Sastavljeno u Bruxellesu 17. prosinca 2015.

            Za Komisiju

         Vytenis ANDRIUKAITIS

            Član Komisije

      (1)  SL L 169, 10.7.2000., str. 1.

      (2)  Provedbena odluka Komisije (EU) 2015/789 od 18. svibnja 2015. o mjerama za sprečavanje unošenja u Uniju organizma Xylella fastidiosa (Wells et al.) i njegova širenja unutar Unije (SL L 125, 21.5.2015., str. 36.).

      (3)  Direktiva Komisije 2008/61/EZ od 17. lipnja 2008. o utvrđivanju uvjeta pod kojima se određeni štetni organizmi, bilje, biljni proizvodi i drugi predmeti iz priloga I. do V. Direktivi Vijeća 2000/29/EZ smiju unositi u Zajednicu ili premještati unutar Zajednice ili određenih njezinih zaštićenih područja, namijenjeni za pokuse ili u znanstvene svrhe i za potrebe sortne selekcije (SL L 158, 18.6.2008., str. 41.).

      (4)  Odbor PLH EFSA-e (Odbor EFSA-e za zdravlje bilja), 2015. „Scientific opinion on hot water treatment of Vitis sp. for Xylella fastidiosa.” EFSA Journal 2015;13(9):4225, 10 str. doi:10.2903/j.efsa.2015.4225.

      PRILOG
      Prilozi se mijenjaju kako slijedi:

                  1.

                  U Prilogu I. abecednim se redom umeću sljedeće biljke:

                                 Asparagus acutifolius L.

                                 Cistus creticus L.

                                 Cistus monspeliensis L.

                                 Cistus salviifolius L.

                                 Cytisus racemosus Broom

                                 Dodonaea viscosa Jacq.

                                 Euphorbia terracina L.

                                 Genista ephedroides DC.

                                 Grevillea juniperina L.

                                 Hebe

                                 Laurus nobilis L.

                                 Lavandula angustifolia Mill.

                                 Myoporum insulare R. Br.

                                 Pelargonium graveolens L'Hér

                                 Westringia glabra L.

                  2.

                  Prilog II. briše se.


title: 2014/38/EU: Provedbena odluka Komisije оd 24. siječnja 2014. o odobrenju metoda razvrstavanja svinjskih trupova u Italiji (priopćeno pod brojem dokumenta C(2014) 279)

text:
               28.1.2014

               HR

               Službeni list Europske unije

               L 23/35

      PROVEDBENA ODLUKA KOMISIJE

   оd 24. siječnja 2014.
   o odobrenju metoda razvrstavanja svinjskih trupova u Italiji
   (priopćeno pod brojem dokumenta C(2014) 279)
   (Vjerodostojan je samo tekst na talijanskom jeziku)
   (2014/38/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 43. točku (m), u vezi s člankom 4.,
   budući da:

               (1)

               U Prilogu V. odjeljku B.IV. točki 1. Uredbe (EZ) br. 1234/2007 predviđeno je da se za klasifikaciju svinjskih trupova udio mišićnog tkiva mora ocjenjivati metodama razvrstavanja koje je odobrila Komisija, a metode mogu biti samo statistički dokazane metode ocjenjivanja koje se temelje na fizičkom mjerenju jednog ili više anatomskih dijelova svinjskog trupa. Da bi se metoda razvrstavanja mogla odobriti, ona mora biti takva da se njome ne premaši najveća dopuštena statistička pogreška pri ocjenjivanju. To je dopuštenje definirano u članku 23. stavku 3. Uredbe Komisije (EZ) br. 1249/2008 (2).

               (2)

               Odlukom Komisije 2001/468/EZ (3) u Italiji je odobrena uporaba dviju metoda razvrstavanja svinjskih trupova.

               (3)

               Budući da je za odobrene metode razvrstavanja bila potrebna tehnička prilagodba, Italija je od Komisije zatražila da odobri zamjenu formule korištene u metodama „Fat-O-Meater” i „Hennessy Grading Probe 7”, te da odobri četiri nove metode „AutoFom III”, „Fat-O-Meat’er II”, „CSB-Image-Meater” i „Ručnu metodu ZP” za razvrstavanje svinjskih trupova na svojem državnom području. Italija je dostavila detaljan opis postupka disekcije, naznačujući načela na kojima se temelje te metode, rezultate postupka disekcije i korištene jednadžbe za procjenu postotka krtog mesa u protokolu predviđenom u članku 23. stavku 4. Uredbe (EZ) br. 1249/2008.

               (4)

               Razmatranjem tog zahtjeva ustanovljeno je da su uvjeti za odobrenje tih novih formula ispunjeni. Stoga je potrebno odobriti te formule u Italiji.

               (5)

               Italija je od Komisije zatražila odobrenje da predvidi obradu i izgled svinjskih trupova koji se razlikuju od standardne obrade i izgleda koji su određeni u Prilogu V. odjeljku B.III. prvom stavku Uredbe (EZ) br. 1234/2007.

               (6)

               U skladu s Prilogom V. odjeljkom B.III. drugim stavkom Uredbe (EZ) br. 1234/2007, državama članicama može se odobriti da predvide obradu i izgled svinjskih trupova koji se razlikuju od standardne obrade i izgleda koji su određeni u prvom stavku te točke ako se uobičajena trgovačka praksa na njihovom državnom području razlikuje od te standardne obrade i izgleda. Italija je u svojem zahtjevu navela da se u trgovačkoj praksi na njezinom državnom području trupovi mogu obraditi tako da im se prije vaganja i razvrstavanja ne uklone dijafragma i bubrežno salo. Ta se obrada i izgled razlikuju od standardne obrade i izgleda te bi ih stoga trebalo odobriti u Italiji.

               (7)

               Kako bi se utvrdile kotacije za svinjske trupove na usporednoj osnovi, različitu obradu i izgled treba uzeti u obzir prilagodbom težine zabilježene u tim slučajevima u odnosu na težinu za standardnu obradu i izgled.

               (8)

               Zbog jasnoće i pravne sigurnosti potrebno je donijeti novu odluku. Odluku 2001/468/EZ trebalo bi stoga staviti izvan snage.

               (9)

               Ne smiju se dopustiti izmjene uređaja ili metoda razvrstavanja, osim ako su izričito odobrene Provedbenom odlukom Komisije.

               (10)

               Mjere predviđene ovom Odlukom u skladu su s mišljenjem Upravljačkog odbora za zajedničku organizaciju poljoprivrednih tržišta,

         DONIJELA JE OVU ODLUKU:
   Članak 1.
   Odobrava se uporaba sljedećih metoda razvrstavanja svinjskih trupova u skladu s Prilogom V. odjeljkom B.IV. točkom 1. Uredbe Vijeća (EZ) br. 1234/2007 u Italiji:

               (a)

               uređaj „Fat-O-Meater I (FOM I)” i s njim povezane metode ocjenjivanja opisane u dijelu I. Priloga;

               (b)

               uređaj „Hennessy Grading Probe 7 (HGP 7)” i s njim povezane metode ocjenjivanja opisane u dijelu II. Priloga;

               (c)

               uređaj „Fat-O-Meat’er II (FOM II)” i s njim povezane metode ocjenjivanja opisane u dijelu III. Priloga;

               (d)

               uređaj „AutoFom III” i s njim povezane metode ocjenjivanja opisane u dijelu IV. Priloga;

               (e)

               uređaj „CSB-Image-Meater” i s njim povezane metode ocjenjivanja opisane u dijelu V. Priloga;

               (f)

               uređaj „Ručna metoda ZP” i s njim povezane metode ocjenjivanja opisane u dijelu VI. Priloga.

         Članak 2.
   Neovisno o standardnoj obradi i izgledu utvrđenim u Prilogu V. odjeljku B.III. prvom stavku Uredbe (EZ) br. 1234/2007, svinjski trupovi u Italiji mogu se obraditi tako da im se prije vaganja i razvrstavanja ne uklone dijafragma i bubrežno salo. U slučaju takve obrade i izgleda zabilježena težina toplog trupa prilagođava se u skladu sa sljedećom formulom:

   gdje je:

               Y

               =

               težina trupa kako je utvrđeno Uredbom (EZ) br. 1249/2008

               X

               =

               težina toplog trupa s bubrežnim salom i dijafragmom

               a

               =

               zbroj bubrežnog sala i dijafragme (%)

               —

               za dijafragmu ekvivalent od 0,29 % (težina trupa od 110,1 do 180 kg) i od 0,26 % (težina trupa od 70 do 110 kg);

               —

               za bubrežno salo, ekvivalent od:

                           —

                           0,99 % (težina trupa od 70 do 80,0 kg),

                           —

                           1,29 % (težina trupa od 80,1 do 90,0 kg),

                           —

                           1,52 % (težina trupa od 90,1 do 100,0 kg),

                           —

                           2,05 % (težina trupa od 100,1 do 110 kg),

                           —

                           2,52 % (težina trupa od 110,1 do 130 kg),

                           —

                           2,62 % (težina trupa od 130,1 do 140 kg),

                           —

                           2,83 % (težina trupa od 140,1 do 150 kg),

                           —

                           2,96 % (težina trupa od 150,1 do 180 kg).

         Članak 3.
   Nisu dopuštene izmjene odobrenih uređaja ili metoda razvrstavanja, osim ako su te izmjene izričito odobrene Provedbenom odlukom Komisije.
   Članak 4.
   Odluka 2001/468/EZ stavlja se izvan snage.
   Članak 5.
   Ova se Odluka primjenjuje od 1. siječnja 2014.
   Članak 6.
   Ova je Odluka upućena Talijanskoj Republici.

      Sastavljeno u Bruxellesu 24. siječnja 2014.

            Za Komisiju

         Dacian CIOLOȘ

            Član Komisije

      (1)  SL L 299, 16.11.2007., str. 1.

      (2)  Uredba Komisije (EZ) br. 1249/2008 od 10. prosinca 2008. o utvrđivanju detaljnih pravila primjene ljestvice Zajednice za klasifikaciju goveđih, svinjskih i ovčjih trupova i izvješćivanja o njihovim cijenama (SL L 337, 16.12.2008., str. 3.).

      (3)  Odluka Komisije 2001/468/EZ od 8. lipnja 2001. o odobrenju metode razvrstavanja svinjskih trupova u Italiji (SL L 163, 20.6.2001., str. 31.).

      PRILOG

         METODE RAZVRSTAVANJA SVINJSKIH TRUPOVA U ITALIJI

      DIO I.

         Fat-O-Meater I (FOM I)

                  1.

                  Pravila predviđena u ovom dijelu primjenjuju se kada se razvrstavanje svinjskih trupova vrši uređajem naziva „Fat-O-Meater I” (FOM I).

                  2.

                  Uređaj je opremljen sondom promjera 6 mm koja sadržava fotodiodu tipa Siemens SFH 950 i fotodetektor (tip SFH 960) i ima mjerno područje između 5 i 115 mm. Rezultati mjerenja pretvaraju se pomoću računala u procijenjeni udio krtog mesa.

                  3.

                  Udio krtog mesa trupa izračunava se u skladu s jednom od sljedećih dviju formula:

                              (a)

                              trupovi težine između 70 i 110 kg

                              (b)

                              trupovi težine između 110,1 i 180 kg
                              gdje je:

                                          ŷ

                                          =

                                          procijenjeni postotak krtog mesa u trupu,

                                          x1

                                          =

                                          debljina leđnog sala (uključujući kožu) u milimetrima, koja se mjeri na 8 cm od središnje linije trupa na razini smještenoj između trećeg i četvrtog rebra od kraja,

                                          x2

                                          =

                                          debljina dugog leđnog mišića koja se mjeri u isto vrijeme i na istome mjestu kao x1.

            DIO II.

         Hennessy Grading Probe (HGP 7)

                  1.

                  Pravila predviđena u ovom dijelu primjenjuju se kada se razvrstavanje svinjskih trupova vrši uređajem naziva „Hennessy Grading Probe 7” (HGP 7).

                  2.

                  Uređaj je opremljen sondom promjera 5,95 mm (i ima uporište od 6,3 mm oštrice s obje strane sonde na vrhu) koja sadržava fotodiodu (Siemens LED tipa LYU 260-EO i fotodetektor tipa 58 MR) i ima mjerno područje između 0 i 120 mm. Rezultati mjerenja pretvaraju se u procijenjeni udio krtog mesa s pomoću samog uređaja HGP 7 i računala povezanog s njime.

                  3.

                  Udio krtog mesa trupa izračunava se u skladu s jednom od sljedećih dviju formula:

                              (a)

                              trupovi težine između 70 i 110 kg

                              (b)

                              trupovi težine između 110,1 i 180 kg
                              gdje je:

                                          ŷ

                                          =

                                          procijenjeni postotak krtog mesa u trupu,

                                          x1

                                          =

                                          debljina leđnog sala (uključujući kožu) u milimetrima, koja se mjeri na 8 cm od središnje linije trupa na razini smještenoj između trećeg i četvrtog rebra od kraja,

                                          x2

                                          =

                                          debljina dugog leđnog mišića koja se mjeri u isto vrijeme i na istome mjestu kao x1.

            DIO III.

         Fat-O-Meat’er II (FOM II)

                  1.

                  Pravila predviđena u ovom dijelu primjenjuju se kada se razvrstavanje svinjskih trupova vrši uređajem naziva „Fat-O-Meat’er II” (FOM II).

                  2.

                  Uređaj je nova verzija sustava za mjerenje Fat-O-Meat’er. FOM II sastoji se od optičke sonde s oštricom, uređaja za mjerenje dubine s mjernim područjem između 0 i 125 milimetara i sustava za evidentiranje podataka i analizu – računalo Carometec Touch Panel i15 (Ingress Protection IP69K). Rezultati mjerenja pretvaraju se u procijenjeni udio krtog mesa s pomoću samog uređaja FOM II.

                  3.

                  Udio krtog mesa trupa izračunava se u skladu s jednom od sljedećih dviju formula:

                              (a)

                              trupovi težine između 70 i 110 kg

                              (b)

                              trupovi težine između 110,1 i 180 kg
                              gdje je:

                                          ŷ

                                          =

                                          procijenjeni postotak krtog mesa u trupu,

                                          x1

                                          =

                                          debljina leđnog sala (uključujući kožu) u milimetrima, koja se mjeri na 8 cm od središnje linije trupa na razini smještenoj između trećeg i četvrtog rebra od kraja,

                                          x2

                                          =

                                          debljina dugog leđnog mišića koja se mjeri u isto vrijeme i na istome mjestu kao x1.

            DIO IV.

         AutoFom III

                  1.

                  Pravila predviđena u ovom dijelu primjenjuju se kada se razvrstavanje svinjskih trupova vrši uređajem naziva „AutoFom III”.

                  2.

                  Uređaj je opremljen sa šesnaest ultrazvučnih pretvornika od 2 MHz (Carometec A/S) i s mjernim područjem između pretvornika od 25 mm. Ultrazvučni podaci obuhvaćaju mjerenja debljine leđnog sala, debljine mišića i povezane parametre. Rezultati mjerenja pretvaraju se pomoću računala u procijenjeni udio krtog mesa.

                  3.

                  Udio krtog mesa trupa izračunava se u skladu s jednom od sljedećih dviju formula:

                              (a)

                              trupovi težine između 70 i 110 kg
                              gdje je:

                                          Y

                                          =

                                          procijenjeni postotak krtog mesa u trupu,

                                          x1

                                          =

                                          (R2P1) prosječna debljina kože u mm,

                                          x2

                                          =

                                          (R2P4) mjera sala P2 na odabranom mjestu u mm gdje je P2 minimalna debljina sala 7 cm od središnje linije 2/3 rebra bez kože,

                                          x3

                                          =

                                          (R2P11) rezultat minpair filtera. Vektor poprečnog presjeka na mjestu minimalne debljine sala na leđima,

                                          x4

                                          =

                                          (R2P16) grubo ocjenjivanje veličine debljine sloja sala,

                                          x5

                                          =

                                          (R3P1) mjera mesa na odabranoj točki P2 u mm,

                                          x6

                                          =

                                          (R3P5) maksimalna mjera mesa

                              (b)

                              trupovi težine između 110,1 i 180 kg
                              gdje je:

                                          Y

                                          =

                                          procijenjeni postotak krtog mesa u trupu,

                                          x1

                                          =

                                          (R2P6) ponderirani prosjek dviju minimalnih mjera sala u mm,

                                          x2

                                          =

                                          (R2P11) rezultat minpair filtera. Vektor poprečnog presjeka na mjestu minimalne debljine sala na leđima,

                                          x3

                                          =

                                          (R2P14) početno ocjenjivanje veličine trupa minus koža P2, gdje je P2 minimalna debljina sala 7 cm od središnje linije 2/3 rebra,

                                          x4

                                          =

                                          (R3P5) maksimalna debljina mišića

            DIO V.

         CSB Image Meater

                  1.

                  Pravila predviđena u ovom dijelu primjenjuju se kada se razvrstavanje svinjskih trupova vrši uređajem naziva „CSB Image-Meater”.

                  2.

                  CSB Image-Meater sastoji se ponajprije od videokamere, računala s karticom za analizu slika, zaslona, pisača, mehanizma naredbi, mehanizma procjene i sučelja. Sve tri varijable uređaja Image-Meater mjere se na rascjepnoj liniji na šunki (oko mišića gluteus medius).
                  Rezultati mjerenja pretvaraju se pomoću računala u procijenjeni udio krtog mesa.

                  3.

                  Udio krtog mesa trupa izračunava se u skladu s jednom od sljedećih dviju formula:

                              (a)

                              trupovi težine između 70 i 110 kg
                              gdje je:

                                          Y

                                          =

                                          procijenjeni postotak krtog mesa u trupu,

                                          x1

                                          =

                                          (MF) srednja masa krtog mesa, mjereno pomoću mišića gluteus medius (mm),

                                          x2

                                          =

                                          (ML) duljina mišića gluteus medius,

                                          x3

                                          =

                                          (MS) srednja masa sala, mjereno pomoću mišića gluteus medius (mm),

                                          x4

                                          =

                                          (WbS) srednja masa sala, mjereno u odnosu na drugi kralježak, počevši od prednjeg (kranijalnog) kraja mišića gluteus medium (Vb)

                              (b)

                              trupovi težine između 110,1 i 180 kg
                              gdje je:

                                          Y

                                          =

                                          procijenjeni postotak krtog mesa u trupu,

                                          x1

                                          =

                                          (MF) srednja mjera mesa – preko duljine mišića gluteus medius (mm),

                                          x2

                                          =

                                          (ML) duljina mišića gluteus medius,

                                          x3

                                          =

                                          (MS) srednja mjera sala iznad (dorsalno) mišića gluteus medius (mm),

                                          x4

                                          =

                                          S (mm) debljina sloja sala mjereno na najtanjoj točki iznad mišića gluteus medius

            DIO VI.

         Ručna metoda (ZP)

                  1.

                  Pravila predviđena u ovom dijelu primjenjuju se kada se razvrstavanje svinjskih trupova vrši uporabom „ručne metode (ZP)” gdje se mjeri pomičnim mjerilom.

                  2.

                  Ova se metoda može provoditi uporabom pomičnog mjerila pri čemu se razvrstavanje određuje na temelju jednadžbe predikcije. Temelji se na ručnom mjerenju debljine sala i debljine mišića na središnjoj liniji rascjepa trupa.

                  3.

                  Udio krtog mesa trupa izračunava se u skladu s jednom od sljedećih dviju formula:

                              (a)

                              trupovi težine između 70 i 110 kg

                              (b)

                              trupovi težine između 110,1 i 180 kg
                              gdje je:

                                          Y

                                          =

                                          procijenjeni postotak krtog mesa u trupu,

                                          x1

                                          =

                                          minimalna debljina sala u milimetrima (uključujući kožu) iznad mišića gluteus medius,

                                          x2

                                          =

                                          minimalna debljina mišića u milimetrima između prednjeg kraja mišića gluteus medius i dorsalnog dijela medularnog kanala.


title: Provedbena odluka Komisije (EU) 2015/545 оd 31. ožujka 2015. o odobravanju stavljanja na tržište ulja dobivenog iz mikroalge Schizochytrium sp. (ATCC PTA-9695) kao novog sastojka hrane u skladu s Uredbom (EZ) br. 258/97 Europskog parlamenta i Vijeća (priopćeno pod brojem dokumenta C(2015) 2082)

text:
               2.4.2015

               HR

               Službeni list Europske unije

               L 90/7

         PROVEDBENA ODLUKA KOMISIJE (EU) 2015/545
   оd 31. ožujka 2015.
   o odobravanju stavljanja na tržište ulja dobivenog iz mikroalge Schizochytrium sp. (ATCC PTA-9695) kao novog sastojka hrane u skladu s Uredbom (EZ) br. 258/97 Europskog parlamenta i Vijeća

         (priopćeno pod brojem dokumenta C(2015) 2082)

   (Vjerodostojan je samo tekst na engleskom jeziku)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 258/97 Europskog parlamenta i Vijeća od 27. siječnja 1997. o novoj hrani i sastojcima nove hrane (1), a posebno njezin članak 7.,
   budući da:

               (1)

               Dana 18. rujna 2013. trgovačko društvo DSM Nutritional Products nadležnim tijelima Ujedinjene Kraljevine podnijelo je zahtjev za stavljanje na tržište ulja bogatog dokozaheksaenskom kiselinom (DHA) dobivenog iz mikroalge Schizochytrium sp. kao novog sastojka hrane. Taj soj mikroalge određen je kao soj American Type Culture Collection (ATCC) PTA-9695.

               (2)

               Dana 2. travnja 2014. nadležno tijelo za procjenu hrane u Ujedinjenoj Kraljevini izdalo je izvješće o početnoj ocjeni. U tom je izvješću zaključeno da upraba tog ulja alge ispunjuje kriterije za novu hranu utvrđene člankom 3. stavkom 1. Uredbe (EZ) br. 258/97.

               (3)

               Dana 10. travnja 2014. Komisija je izvješće o početnoj procjeni proslijedila ostalim državama članicama.

               (4)

               U propisanom roku od 60 dana iz članka 6. stavka 4. prvog podstavka Uredbe (EZ) br. 258/97 uloženi su obrazloženi prigovori. Prigovori su posebno uloženi u pogledu povišenih razina unosa dokozaheksaenske kiseline. U skladu s člankom 7. stavkom 1. Uredbe (EZ) br. 258/97 trebalo bi donijeti odluku uzimajući u obzir uložene prigovore. Stoga je podnositelj zahtjeva izmijenio zahtjev u pogledu najviše količine dokozaheksaenske kiseline u dodacima hrani. Tom izmjenom i dodatnim objašnjenjima koje je dostavio podnositelj zahtjeva otklonjena je zabrinutost država članica i Komisije.

               (5)

               Direktivom 2002/46/EZ Europskog parlamenta i Vijeća (2) utvrđuju se zahtjevi u pogledu dodataka prehrani. Uredbom (EZ) br. 1925/2006 Europskog parlamenta i Vijeća (3) utvrđuju se zahtjevi u pogledu dodavanja vitamina, minerala i određenih drugih tvari hrani. Direktivom 2009/39/EZ Europskog parlamenta i Vijeća (4) utvrđuju se zahtjevi u pogledu hrane za posebne prehrambene potrebe. Direktivom Komisije 96/8/EZ (5) utvrđuju se zahtjevi u pogledu hrane namijenjene smanjenju tjelesne mase pri energetski ograničenim dijetama. Direktivom Komisije 1999/21/EZ (6) utvrđuju se zahtjevi u pogledu hrane za posebne medicinske potrebe. Direktivom Komisije 2006/125/EZ (7) utvrđuju se zahtjevi u pogledu prerađene hrane na bazi žitarica i hrane za dojenčad i malu djecu. Direktivom Komisije 2006/141/EZ (8) utvrđuju se zahtjevi u pogledu početne i prijelazne hrane za dojenčad. Upotrebu ulja dobivenog iz mikroalge Schizochytrium sp. (ATCC PTA-9695) trebalo bi odobriti ne dovodeći u pitanje zahtjeve iz tih zakonodavnih akata.

               (6)

               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU ODLUKU:
   Članak 1.
   Ulje dobiveno iz mikroalge Schizochytrium sp. (ATCC PTA-9695), kako je navedeno u Prilogu I., može se staviti na tržište u Uniji kao novi sastojak hrane za upotrebe definirane i u najvećim dopuštenim razinama određenima u Prilogu II., ne dovodeći u pitanje odredbe Direktive 2002/46/EZ, Uredbe (EZ) br. 1925/2006, Direktive 2009/39/EZ, Direktive 96/8/EZ, Direktive 1999/21/EZ, Direktive 2006/141/EZ i Direktive 2006/125/EZ.
   Članak 2.
   Oznaka ulja dobivenog iz mikroalge Schizochytrium sp. (ATCC PTA-9695) odobrena ovom Odlukom na oznaci hrane koja ga sadržava glasi „Schizochytrium sp. (ATCC PTA-9695)”.
   Članak 3.
   Ova je Odluka upućena trgovačkom društvu DSM Nutritional Products, 6480 Dobbin Road, Columbia, MD 21045, SAD.

      Sastavljeno u Bruxellesu 31. ožujka 2015.

            Za Komisiju

         Vytenis ANDRIUKAITIS

            Član Komisije

      (1)  SL L 43, 14.2.1997., str. 1.

      (2)  Direktiva 2002/46/EZ Europskog parlamenta i Vijeća od 10. lipnja 2002. o usklađivanju zakona država članica u odnosu na dodatke prehrani (SL L 183, 12.7.2002., str. 51.).

      (3)  Uredba (EZ) br. 1925/2006 Europskog parlamenta i Vijeća od 20. prosinca 2006. o dodavanju vitamina, minerala i određenih drugih tvari hrani (SL L 404, 30.12.2006., str. 26.).

      (4)  Direktiva 2009/39/EZ Europskog parlamenta i Vijeća od 6. svibnja 2009. o hrani za posebne prehrambene potrebe (SL L 124, 20.5.2009., str. 21.).

      (5)  Direktiva Komisije 96/8/EZ od 26. veljače 1996. o hrani namijenjenoj smanjenju tjelesne mase pri energetski ograničenim dijetama (SL L 55, 6.3.1996., str. 22.).

      (6)  Direktiva Komisije 1999/21/EZ od 25. ožujka 1999. o hrani za posebne medicinske potrebe (SL L 91, 7.4.1999., str. 29.).

      (7)  Direktiva Komisije 2006/125/EZ od 5. prosinca 2006. o prerađenoj hrani na bazi žitarica i hrani za dojenčad i malu djecu (SL L 339, 6.12.2006., str. 16.).

      (8)  Direktiva Komisije 2006/141/EZ od 22. prosinca 2006. o početnoj i prijelaznoj hrani za dojenčad i izmjeni Direktive 1999/21/EZ (SL L 401, 30.12.2006., str. 1.).

      PRILOG I.

         Specifikacija ulja dobivenog iz mikroalge Schizochytrium sp. (American Type Culture Collection (ATCC) PTA-9695)

                  Ispitivanje

                  Specifikacija

                  Slobodne masne kiseline

                  Najviše 0,4 %

                  Peroksidni broj

                  Najviše 5,0 meq/kg ulja

                  Neosapunjive tvari

                  Najviše 3,5 %

                  Sadržaj DHA

                  Najmanje 35 %

                  Dokozapentaenska kiselina (DPA) n-6

                  Najviše 6 %

                  Transmasne kiseline

                  Najviše 2,0 %

      PRILOG II.

         Odobrene upotrebe ulja dobivnog iz mikroalge Schizochytrium sp. (American Type Culture Collection (ATCC) PTA-9695)

                  Kategorija hrane

                  Najviša dopuštena razina upotrebe DHA

                  Mliječni proizvodi, osim mliječnih napitaka

                  200 mg/100 g ili za sireve 600 mg/100 g

                  Mliječni analozi, osim napitaka

                  200 mg/100 g ili za analoge sireva 600 mg/100 g

                  Mazive masti i preljevi

                  600 mg/100 g

                  Žitne pahuljice

                  500 mg/100 g

                  Dodatci prehrani

                  250 mg DHA dnevno u skladu s preporukom proizvođača za uobičajenu populaciju
                  450 mg DHA dnevno u skladu s preporukom proizvođača za trudnice i dojilje

                  Hrana namijenjena smanjenju tjelesne mase pri energetski ograničenim dijetama kako je definirana u Direktivi 96/8/EZ

                  250 mg po zamjeni za obrok

                  Druga hrana za posebne prehrambene potrebe kako je definirana u Direktivi 2009/39/EZ, osim početne i prijelazne hrane za dojenčad

                  200 mg/100 g

                  Hrana za posebne medicinske potrebe

                  U skladu s posebnim prehrambenim potrebama osoba kojima su proizvodi namijenjeni

                  Pekarski proizvodi (kruh i pecivo), slatki keksi

                  200 mg/100 g

                  Žitne pločice

                  500 mg/100 g

                  Masti za kuhanje

                  360 mg/100 g

                  Bezalkoholna pića (uključujući mliječne analoge i mliječne napitke)

                  80 mg/100 ml

                  Početna i prijelazna hrana za dojenčad

                  Za upotrebu u skladu s Direktivom 2006/141/EZ

                  Prerađena hrana na bazi žitarica i hrana za dojenčad i malu djecu uključujući hrana za upotrebu u skladu s Direktivom 2006/125/EZ

                  200 mg/100 g